MÁV 406 sorozat

A **MÁV 406 sorozat** a Stadler CityLink villamoscsalád egyik tagja, a Szeged–Hódmezővásárhely tram-train vonalra vásárolt dízel-villamos hibrid motorvonat. Az első szerelvények 2021 elején érkeztek Magyarországra. Beceneve: "Vasvilla" (a vasút-villamos rövidítése).

## Története

A MÁV-Start 8 (+4 opciós) hibrid dízel–villamos meghajtású jármű beszerzésére írt ki tendert 2017 januárjában. A tendert a Stadler Rail Valencia nyerte Stadler CityLink villamosokkal, azonban a 8 villamos 16 milliárdos ára a tervezett 10 milliárdos költségnél jóval magasabb lett. Az első járműveket 2021. január közepén szállította a Stadler Szentesre. Az összeszerelést követően a vonali próbákat a Stadler február hónapban kezdte meg. A második jármű 2021 márciusában érkezett. Az megfelelő számú jármű megérkeztével megkezdődtek a próbafutások. Eredetileg azzal számoltak, hogy 2021 novemberére elegendő számú jármű áll majd rendelkezésre az üzem felvételére. A járművek számára Szeged-Rendező pályaudvar területén új karbantartótelep épült.2020 júliusában kormánydöntés született az opciós mennyiségként megrendelhető +4 jármű megrendeléséről. Az opció utolsó darabja 2022. szeptember 15-én érkezett Szentesre.

Az utasforgalmi próbaüzem 2021. november 29-én kezdődött, a sorozat ekkor szállított utasokat elsőként. A próbaüzem elhúzódott, a rendszeres szolgáltatás megkezdését technikai problémák hátráltatták. Ezek közül a legtöbb gondot okozó a járművek ún. kígyózó mozgása volt, amely nagy sebesség elérésekor észrevehetően rontotta az utaskomfortot. 2022 májusában a közlekedési hatóság típusengedélyt adott a sorozat járműveire, ugyanakkor azok nem közlekedhetnek az összes vasútvonalon. A MÁV CityLink villamosai a következő vonalakra kaptak engedélyt:

* Hódmezővásárhely városi villamoshálózat - Hódmezővásárhelyi Népkert - Szeged-Rókus - Szegedi városi villamoshálózat (Szeged–Hódmezővásárhely tram-train)
* Szeged-Rókus - Szeged-Rendező (a karbantartó telep megközelítéséhez)
* Hódmezővásárhelyi Népkert - Békéscsaba
* Kiskunfélegyháza - Szeged
* Makó - Újszeged (Távlati Makó-Szeged vasútvillamos)
* Rendkívüli helyzet esetén a Szeged-Rendezőn lévő karbantartótelepig a járművek a legrövidebb kerülő útvonalon közlekedhetnek. Ez praktikusan a Hódmezővásárhelyi Népkert - Szentes - Kiskunfélegyháza útvonalat jelenti.

## Műszaki jellemzése

A járművek meghajtása tekintetében többször változtak az elképzelések a tervezés során. Az első tanulmányok hibrid dízel-elektromos meghajtású szerelvényekkel számoltak, mivel a két várost egyvágányú, nem villamosított vasútvonal köti össze, a felsővezeték kiépítése pedig meghaladta volna a projekt kereteit. A villamos felsővezeték kiépítésével lehetővé vált volna a járművek tisztán villamos üzeme a két város közötti forgalomban. Azonban a többlet költségek és a várható szűk határidő miatt a villamosítási projektet 2016-ban elvetették, a tram-train az eredeti elképzeléseknek megfelelően dízelüzemben közlekedik majd a két város közötti szakaszon.

A 37 200 mm hosszú, maximum 2650 mm széles, maximum 3943 mm magas (leengedett áramszedőkkel), hetvenegy tonnás, dízel-villamos hibrid meghajtású járműben összesen 216 férőhely (4 fő/m²) található, melyből 4 mozgássérült hely. Az ülőhelyek száma összesen 92, ebből 16 felhajtható ülés. A jármű kettő többcélú utasterében összesen 4 db kerekesszékkel közlekedő utas, illetve 8 db kerékpár szállítható. A beszállóajtókból oldalanként négyet-négyet, összesen nyolcat találunk. Ezek a jármű színétől eltérően élénk citromsárga színűek. A belépési magasság 360 és 600 mm, igazodva a kétféle peronmagassághoz. A vezetőállásba további oldalajtók vezetnek, oldalanként ebből azonban csak egy-egy darab készült.

Villamos üzemmódban a teljesítménye 4X145 kW, összesen 580 kW; dízel üzemmódban 2X390 kW, összesen 780 kW. A jármű teljesíti az EN15227 szerinti C-III-as ütközésvédelem és DIN 5566-3 szerinti láthatóság (1200 mm @300 m) követelményeket. Az áramellátása felsővezetékről történik, a tetőn elhelyezett áramszedő segítségével. Az igényelt feszültség 600 V egyenáram.

Szeged és Hódmezővásárhely villamosvonalán a KRESZ előírásai alapján 50 km/órás maximális sebességgel haladhatnak, a két város közötti nyíltvonalon pedig dízel meghajtással, 100 km/órás megengedett sebességgel. A komfortos, nagy részben alacsonypadlós és akadálymentes CityLink járművek a kor követelményeinek megfelelően korszerű utastájékoztató rendszerrel, légkondicionált, világos, tágas utastérrel, valamint korszerű fedélzeti biztonsági kamerarendszerrel rendelkeznek majd. A két multifunkciós térben kerekesszékkel közlekedő utasok, kerékpárok vagy babakocsik szállítása is biztosított. WC nem található a járműben.

Alkalmas 2 db azonos típusú tram-train jármű szinkronüzemének megvalósítására.

## Jegyzetek

1. ↑ Kft, Euro Bioinvest. Útra kész a 001-es Vasvilla, azaz a tramtrain prototípusa, de nem akkor és nem úgy jön, és később is áll forgalomba… (hu). *szeged.hu*. Retrieved on január 18, 2021.
2. ↑ IHO - Vasút - Itt a tramtrain járműtendere!. *iho.hu*. Retrieved on február 2, 2017.
3. ↑ Január közepén megérkezik a tram-train prototípusa
4. ↑ Új hibrid villamosvasúti járműveket vesz a kormány
5. ↑ Magyarországon az első tram-train!
6. ↑ Tram-train járműbeszerzés a Szeged - Hódmezővásárhely viszonylatra

## Látsd még

* Stadler CityLink

Sablon:Vasúti vontatójárművek Magyarországon

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|vasút]] **[[Portál:vasút|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|vasút]] **[[Portál:vasút|**
	+ **[[Fájl:Végtelen ciklus a következő sablonban: Sablon:Portál/speciális|25x25px|vasút]]** [[Portál:vasút|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
• összefoglaló, színes tartalomajánló lap